Anna Syberg

Anna Louise Birgitte Syberg (1870–1914) var en dansk kunstmaler som sammen med sin ektefelle Fritz Syberg tilhørte fynmalerne.
mini|venstre|«Roser», akvarell fra 1902. 60 x 74 cm. Innkjøpt av Faaborg Museum i 1988.

Syberg var datter av maleren Syrak Hansen og søster til Peter Hansen, også han senere fynmaler. Sin første undervisning mottok hun av faren, senere ble hun utdannet i dekorasjonsmaleri, først på Faaborg tekniske skole og i 1890 fikk hun undervisning av Ludvig Brandstrup og Karl Jensen i København. Hun møtte sin senere ektefelle allerede som barn, da han var i arbeid som svenn i farens firma i Faaborg.

Fra 1892 til 1894 var hun porselensmaler på Den Kongelige Porcelænsfabrik.

Hun giftet seg med Fritz Syberg i 1894 og fikk til sammen syv barn med han. I 1902 flyttet paret til Kerteminde, hvor også malerne  Alhed og Johannes Larsen bodde.

I 1910 hadde ekteparet Syberg fått idéen til etableringen av Faaborg Museum, da Fritz Syberg hadde hatt et ekstraordinært salg av sine verk, men Anna Syberg fikk aldri sin del av æren for etableringen av museet. I dokumenter fra innkjøpskomitéen
til oppbygging av museet fremgår det at blant annet broren stemte i mot at hun skulle bli kjøpt inn til samlingen.

 Utstillinger 
Fra 1898 til 1910 samt i 1913 stilte Syberg ut på Charlottenborg Forårsudstilling og i 1909 og 1913 også på Kunstnernes Efterårsudstilling. I 1912 var hennes verk med på Den Frie Udstilling.

I 1915, året etter at hun døde, avholdt Den danske Kunstforening en utstilling med flere av hennes verk, hvorav Faaborg Museum kjøpte seksten.

 Referanser 



 Kilder 
 Om Anna Syberg i Dansk Kvindebiografisk Leksikon

 Eksterne lenker 



Kategori:Danske malere
Kategori:Personer fra Faaborg